Sverre Brenden

Sverre Alfinn Brenden (født 8. april 1913 på Vinstra, død 9. august 1996) var en norsk skiløper som representerte Vinstra IL. 

Han deltok i både langrenn, kombinert og hopp, men fikk sitt beste resultat i kombinert, med bronsemedalje i NM i 1939. Han ble også nummer 2 i kombinert i det uoffisielle norske krigsmesterskapet som ble arrangert i Sollefteå i Sverige i 1944.Karsten Alnæs: Jeg spenner mine ski – Historien om norsk skikultur. Aschehoug, Oslo 2007. ISBN 978-82-03-23457-6 (s. 281)

Brenden var aktiv motstandsmann under 2. verdenskrig og var leder av motstandsgruppa «Achilles», som fraktet nødvendig utstyr fra Sverige til Gudbrandsdalen i 1943–44.Ragnar Øverlid: Historia om Fron etter 1940. Fron Historielag 1991 (s. 105, digitalisert av Nasjonalbiblioteket)Jon Vegard Lunde: Hjemmefronten på Hedemarken og i Østerdalen. Bind 1: 1940-42 - Motstand og ikke-motstand. Jon Vegard Lunde Pressetjeneste, Lillehammer 1998. ISBN 82-990966-3-4 (s. 261, digitalisert av Nasjonalbiblioteket)

 Referanser 

 Kilder 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord. Skiforlaget - Erling Ranheim, Oslo 1955 (s. 287, digitalisert av Nasjonalbiblioteket)

Kategori:Norske kombinertløpere
Kategori:Personer fra Nord-Fron kommune